Hegðunartengdir áhættuþættir leiða til rúmlega þriðjungi allra dauðsfalla á Íslandi . Þarf af veldur sívaxandi offita sérstökum áhyggjum . Þrátt fyrir að reglulegar líkamlegar æfingar séu algengar á meðal Íslendinga þá leiða slæmar neysluvenjur til þess að offituhlutfallið helst hátt hér á landi . Íslendingar neyti allt of lítið af grænmeti og ávöxtum og of mikið af sykruðum vörum . Þetta kemur fram í nýrri skýrslu Efnahags - og framfarastofnunarinnar um heilsufar þjóða . Offita er meiriháttar lýðheilsuvandamál á Íslandi Offita leiðir til aukinnar áhættu á háum blóðþrýstingi , sykursýki , hjartaáfalli og annarra hjarta - og æðasjúkdóma , auk þess að vera áhættuþáttur fyrir ákveðnar krabbameinstegundir . Í skýrslunni kemur fram að fullorðnir Íslendingar sem þjást af offitu hefur fjölgað til muna síðasta áratugi , hlutfallið hefur farið úr 12 prósentum árið 2002 í 27 prósent árið 2018 . Þá voru fimmtungur 15 ára gamalla íslenskra drengja og stúlkna yfir kjörþyngd á árunum 2013 til 14 , en það var þriðja hæsta hlutfallið í Evrópu . Í skýrslunni segir að þetta stangast á við það að einn af hverjum fimm 15 ára unglingum tekur þátt í miðlungs - eða erfiðum líkamsæfingum , sem er allnokkru hærra en ESB-meðaltalið sem er 15 prósent . Auglýsing Þá er mikill munur á líkamsæfingum stúlkna sem mælist 14 prósent en 25 prósent hjá drengjum . Þrátt fyrir að reglulegar líkamlegar æfingar séu algengari meðal íslenskra barna , og reyndar fullorðinna líka , en tíðkast í flestöllum ESB-ríkjunum , þá leiða slæmar neysluvenjur til þess að offituhlutfallið helst hátt . Í skýrslunni kemur fram að árið 2017 greindu meira en helmingur allra fullorðinna frá því að þeir borði ekki svo mikið sem einn ávaxtabita á degi hverjum , sem er hærra hlutfall en í flestöllum ESB-ríkjunum . Þá segjast þriðjungur fullorðinna Íslendinga ekki borða einn grænmetisskammt á dag , sem er í námunda við ESB-meðaltalið . Enn fremur neyti Íslendingar of mikið af sykri og salti samkvæmt skýrslunni . 15 prósent dauðsfalla má rekja til reykinga Aðrar hegðunartengdir áhættuhættir eru meðal annars tóbaksnotkun og áfengisneysla . Innan við tíundi hver fullorðinna reykir daglega , sem er aðeins helmingur miðað við ESB-ríkin . Áfengisneysla fullorðinna Íslendinga telst einnig einhver sú allra minnsta sem þekkist í Evrópu , þar sem hún er um 20 prósent minni en meðaltalið í Evrópuríkjunum . Þó er ætlað er að tóbaksnotkun ( jafnt beinar sem óbeinar reykingar ) hafi leitt til 15 prósent af öllum dauðsföllunum hér á landi . Hins vegar leiddi áfengisneysla , að því að talið er , aðeins til um 1 prósent dauðsfallanna , sem er langt innan við ESB-meðaltalið sem nam 6 prósentum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .